

#  REPUBLIKA HRVATSKA

**DUBROVAČKO-NERETVANSKA ŽUPANIJA**

 **GRAD KORČULA**

 **Upravni odjel za upravljanje Gradskom**

 **imovinom, gospodarstvo i turizam**

KLASA: 342-01/23-01/00002

URBROJ: 2117-9-05/11-23-00001

Korčula, 21. rujna 2023.

Temeljem članka 11. Zakona o pristupu informacijama („Narodne novine“, br. 25/13 i 85/15) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09), upućuje se

**J A V N I P O Z I V**

**za savjetovanje s javnošću u postupku donošenja**

 **Odluke o redu na pomorskom dobru**

 Grad Korčula objavljuje početak savjetovanja sa zainteresiranom javnošću za Odluku o redu

 na pomorskom dobru koja se donosi temeljem čl. 149. st. 3. Zakona o pomorskom dobru i

 morskim lukama („Narodne novine“, br. 88/23).

Novi Zakon o pomorskom dobru i morskim lukama stupio je na snagu dana 29. srpnja 2023. godine

 i propisao između inih odredbe vezano za ustrojstvo pomorskog redarstva, dozvole na pomorskom

 dobru (ranija koncesijska odobrenja), zabrane postupanja na pomorskom dobru i dr.

Predmetnu Odluku donosi Gradsko vijeće na prijedlog gradonačelnice, sukladno Zakonu, a rok

 za donošenje odluke je do 29. listopada 2023. godine.

Za donošenje navedene Odluke Zakonom je propisano obvezno savjetovanje s javnošću sukladno odredbama Zakona o pravu na pristup informacijama ("Narodne novine", broj 25/13., 85/15. i 69/22.) u trajanju od 30 dana.

**Savjetovanje traje od 22. rujna 2023. godine do 22. listopada 2023. godine.**

Pozivaju se predstavnici zainteresirane javnosti da najkasnije do 22. listopada 2023. godine

 dostave svoje prijedloge, komentare i primjedbe na predloženi Nacrt, osobno na adresu Grad

 Korčula, Trg A. i S. Radića 1, Korčula ili putem elektroničke pošte na adresu: info@korcula.hr

 uz prilaganje obrasca za savjetovanje sa zainteresiranom javnošću koji je prilog ovom pozivu.

Prijedlozi, komentari i primjedbe moraju sadržavati adresu podnositelja i biti čitko napisani,

 uz jasno navođenje dijela prijedloga Odluke o redu na pomorskom dobru na kojeg se odnose,

 te biti pravodobno dostavljeni.

 PROČELNICA

 Željka Marunović, dipl.iur.

Prilog 1

|  |
| --- |
| **Obrazac sadržaja dokumenta za savjetovanje** |
| Naziv nacrta akta | Odluka o redu na pomorskom dobru |
| Stvaratelj dokumenta | Grad Korčula  |
| Tijelo koje provodi savjetovanje | Grad Korčula, Upravni odjel za upravljanje Gradskom imovinom, gospodarstvo i turizam |
| Svrha dokumenta | Donošenje  |
| Datum dokumenta | / |
| Svrha savjetovanja | Pribavljanje mišljenja, prijedloga i primjedbi na Nacrt Odluke |
| Rok trajanja savjetovanja |  počev od 22. rujna 2023. do 22. listopada 2023. |
| Dodatni upiti | Sudionici savjetovanja mogu se dodatno obratiti za upite Željki Marunović, pročelnici UO za upravljanje Gradskom imovinom, gospodarstvo i turizam, tel. 020/446-156, e-pošta: zeljka.marunovic@ korcula.hr |
| Način dostave mišljenja, prijedloga i primjedbi | Sudionici svoja mišljenja, prijedloge i primjedbe na Nacrt dostavljaju na Obrascu sudjelovanju u savjetovanju o nacrtu akta (Prilog 2) |
| Objava mišljenja, primjedbi, prijedloga (komentari) | Po završetku javnog savjetovanja, objavit će se komentari, tj. dana mišljenja, primjedbe i prijedlozi, osim anonimnih, uvredljivih i irelevantnih komentara |

Prilog 2

|  |
| --- |
| Obrazac sudjelovanja u savjetovanju o nacrtu akta |
| Naziv nacrta akta | Uredba o redu na pomorskom dobru |
| Naziv tijela nadležnog za izradu nacrta | Grad Korčula - Upravni odjel za upravljanje Gradskom imovinom, gospodarstvo i turizam |
| Razdoblje savjetovanja *(početak i završetak)* | 22. rujna 2023. do 22. listopada 2023.  |
| Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt akta |  |
| Tematsko područje i brojnost korisnika koje predstavljate, odnosno interes koji zastupate |  |
| Načelni komentari na predloženi nacrt |  |
| Mišljenje, prijedlozi i primjedbe, odnosno komentari na pojedine članke nacrta akta |  |
| Ime i prezime osobe/a koja je sastavljala primjedbe i komentare ili osobe ovlaštene za zastupanje udruge, ustanove i sl. |  |
| Kontakti | E-mail:Telefon:  |
| Datum dostavljanja obrasca |  |
| Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskoj stranici nadležnog tijela?[[1]](#footnote-1) | DA | NE |

1. Sukladno Općoj uredbi o zaštiti osobnih podataka, osobni podaci neće se koristiti u druge svrhe, osim u povijesne, statističke ili znanstvene svrhe, uz uvjet poduzimanja odgovarajućih zaštitnih mjera.

Anonimni, uvredljivi ili irelevantni komentari neće se objaviti. [↑](#footnote-ref-1)